Tud Kerne-Veur o deus komañset implijout  ar saozneg war-dro ar 16vet kantved, pa oa bet lakaet beleien hag a gomze saozneg er vro, e 1549. Hervez e vez kontet, an den diwezhañ hag a gomze ar yezh-se a-vihan a oa Dolly Pentraeth, ur werzhourez pesked. Marv e oa e 1777. Diouzh ar pezh a vez laret e oa bet he chomzoù diwezhañ « Me ne vidn cewsel Sawsnek ! » (« ne fell ket din komz saozneg » ; ar frazenn vrezhonek tostañ a vefe « me ne vennan ket kaozeal saozneg ! »). E gwirionez ne oa ket honnezh an den diwezhañ hag a gomze kerneveureg : ur paotr  anvet Chesten Marchant a vefe bet an hini diwezhañ, ha marv e oa diwezhatoch egeti. Ha prouennoù a zo, ez eus bet tud arall choazh hag a gomze kerneveureg e-pad an 19vet kantved. Pesketerien ar vro o deus dalchet da gontañ e kerneveureg betek ar bloavezhioù 1940. E gwirionez e oa choazh un nebeud mengleuzierien hag a gomze choazh ar yezh un tammig. Met moaien zo laret evelkent e oa Dolly Pentraeth unan ag ar re ziwezhañ a-raok an 20vet kantved hag a zeue flour ar cherneveureg ganti.